|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 16. 4. 2024. godine

MEDIJIMA

**PRIOPĆENJE ZA MEDIJE**

**Održan sedmi sastanak Radne skupine za refomu javne uprave**

U Sarajevu je u utorak, 16. 4. 2024. godine, održan sedmi sastanak Radne skupine za refomu javne uprave (PAR) između Europske unije i Bosne i Hercegovine.

Prvi dio sastanka bio je posvećen političkom dijalogu na visokoj razini. U uvodnom dijelu političkog dijaloga obratio se ministar pravde BiH Davor Bunoza, a sastankom je kopredsjedao tajnik Ministarstva pravde BiH Željko Bogut.

S predstavnicima Europske komisije razgovarano je o funkcionalnoj javnoj upravi, upravljanju javnim financijama, izgradnji profesionalne državne službe i usklađivanju zakonodavstva o državnoj službi na različitim razinama vlasti.

U dijelu sastanka na tehničkoj razini razgovaralo se o provedbi Strategije i Akcijskog plana za refomu javne uprave u BiH, te o odgovornosti i upravljanju ljudskim potencijalima u državnoj službi. Dijalogom na tehničkoj razini kopredsjedao je koordinator za reformu javne uprave Darko Kasap.

Sa strane EU sastankom je kopredsjedala Barbara Jesus - Gimeno iz Europske komisije.

Neke od aktivnosti koje su vlasti u BiH realizirale, a koje su vezane za 14 ključnih prioriteta iz Mišljenja Europske komisije i preporuke Komisije, su usvajanje izmjena i dopuna Zakona o državnoj službi u institucijama na državnoj razini, uspostavljanje Koordinacijskog tijala za reformu javne uprave te usvajanje Zakona o slobodnom pristupu informacijama. Europskoj komisiji je, također, dostavljena i radna verzija Programa integriranja BiH u EU.

Europska komisija očekuje da vlasti u BiH u narednom razdoblju u fokus stave izradu i usvajanje revidiranog Akcijskog plana za reformu javne uprave, veće financijsko vlasništvo i održivost reforme javne uprave.

Posebna skupina za reformu javne uprave je jedno od zajedničkih tijela EU i BiH uspostavljenih za nadzor provedbe Sporazuma o stabilizaciji i pridruživanju. Više o radu ovog tijela možete vidjeti na <https://www.dei.gov.ba/hr/stabilization-agreement>.

Direkcija za europske integracije